Suomi yleisurheilun maailmanmestaruuskilpailuissa 2011

Suomi yleisurheilun maailmanmestaruuskilpailuissa 2011 käsittelee Suomen joukkueen valintaa Daegussa 27.8.–4.9.2011 pidettyihin vuoden 2011 yleisurheilun maailmanmestaruuskilpailuihin ja menestymistä niissä. Suomi on ollut alusta asti jokaisissa yleisurheilun maailmanmestaruuskilpailuissa mukana ja osallistui kisoihin 13. kerran. Suomen Urheiluliiton tavoite oli yksi mitali ja kaksi pistesijaaIltalehti: Suomi ilmoitti mitalitavoitteensa yleisurheilun MM-kisoihin. 11.5.2011. Viitattu 15.8.2011.. Tavoitetta ei saavutettu. Suomen parhaiksi sijoituksiksi jäivät Antti Ruuskasen ja Olli-Pekka Karjalaisen yhdeksännet sijat keihäässä ja moukarissa.

 Valinnat 
Kisoihin voi yksilölajiin valita enintään neljä IAAF:n A-rajan rikkonutta tai yhden B-rajan rikkoneen 0, 1, 2 tai 3 A-rajan saavuttaneen urheilijan kanssa. Vain kolme saa kilpailla. Suomella ei ole yhtään Euroopan- tai maailmanmestaria. Heidät voisi lähettää Daeguun ilman saavutettua tulosrajaa.

Suomen Urheiluliitto SUL:n omassa valintajärjestelmässä määritellään, miten rajat saavuttaneista urheilijoista muodostetaan Suomen joukkue. Jos rajan saavuttaneita on enemmän kuin on mahdollista valita, otetaan huomioon vuoden 2011 tulokset. Suurin painoarvo oli Kalevan kisojen tuloksilla (4.–7.8.). Myös keihäässä huomioitiin vuoden 2011 tulokset, mutta painotetaan Kalevan kisojen lisäksi erityisesti Timanttiliigan osakilpailuja sekä Keihäskarnevaaleja (3.7. Pihtiputaalla). Ensimmäinen valinta tapahtui 4.7. ja toinen 15.8.2011. Tulosrajatavoitteiden lisäksi toisen valinnan hetkellä valittavan kilpakunto ja terveydentila piti olla moitteeton. Näiden lisäksi SUL asetti omat rajat maratonille ja kävelyihin (maraton, miehet/naiset: 2.16.00/2.38.00; 20 km kävely, m/n: 1.23.00/1.35.00; 50 km kävely: 4.03.00). SUL: Valintajärjestelmä 2011 , kohta 11, s. 7–9 (pdf).

Karsinta-aikana 1.10.2010–15.8.2011 (maraton, ottelut ja kävelyt 1.1.2010 alkaen) seuraavat urheilijat saavuttivat joko A- tai B-rajan (paras tulos ilmoitettu, valitut lihavoituna ja varaedustajat kursiivilla):Tilastopaja: Vuoden 2011 Suomen TOP-20 . Viitattu 17.6.2011.
Tilastopaja: Vuoden 2011 Suomen halli-TOP-20 . Viitattu 17.6.2011.
Tilastopaja: Vuoden 2010 Suomen TOP-20 . Viitattu 17.6.2011.Tilastopaja: Suomalaisten MM-rajat 2011 . Viitattu 7.8.2011.
200 m A-rajan 20,60 s Jonathan Åstrand ajalla 20,50. (B-raja 20,70.)
Maratonilla Leena Puotiniemi 2.41.21 ja vuonna 2010 Johanna Kykyri ajalla 2.42.17, molemmat alittivat IAAF:n rajan 2.43.00, mutta eivät SUL:n asettamaa rajaa 2.38.00.
Miesten 3000 m estejuoksussa B-rajan 8.32,00 ajalla 8.26,45 Jukka Keskisalo ja Janne Ukonmaanaho 8.27,08. (A-raja 8.23,10.). Kalevan kisoissa Keskisalo ei osallistunut lajiin. Ukonmaanaho voitti tuloksella 8.39,44.
Naisten 3000 m estejuoksussa B-rajan 9.50,00 ajalla 9.49,46 Sandra Eriksson. (A-raja 9.43,00.)
Korkeuden A-rajan 232 cm hallissa Osku Torro tuloksella 233. (B-raja 228 cm.)
Miesten seipäässä B-rajan 560 cm Jere Bergius ja Eemeli Salomäki tuloksella 560. (A-raja 572 cm.).
Naisten seipäässä A-rajan 450 cm hallissa Minna Nikkanen tuloksella 460. (B-raja 440 cm.)
Miesten moukarin B-rajan 74,00 metriä tuloksilla 77,34 David Söderberg, 76,54 Olli-Pekka Karjalainen, 75,31 Tuomas Seppänen. (A-raja 78,00 m.).
Naisten moukarin B-rajan 69,00 metriä tuloksella 69,30 Merja Korpela. (A-raja 71,50.)
Keihään A-rajan 82,00 metriä tuloksilla 85,33 Tero Pitkämäki, 85,12 Ari Mannio, 84,41 Lassi Etelätalo, 83,77 Sampo Lehtola, 82,39 Teemu Wirkkala ja 82,29 Antti Ruuskanen. B-rajan 79,50 metriä ylittäneitä oli kolme: 81,53 Jarkko Koski-Vähälä, 81,01 Harri Haatainen ja 80,10 Tero Järvenpää.
20 km kävelyssä B-rajan 1.24.00 tuloksella 1.23.40 Jarkko Kinnunen.
50 km kävelyssä A-rajan 3.58.00 tuloksella 3.57.18 Jarkko Kinnunen vuonna 2010. SUL:n rajan (4.03.00) alitti Antti Kempas ajalla 4.02.36. Muita B-rajan (4.09.00) alittaneita ei tullut.

Ensimmäinen valinta 4.7.SUL: Daegun MM-joukkueeseen nimettiin viisi urheilijaa 
Miehet: 200 m: Jonathan Åstrand, korkeus: Osku Torro, 50 km kävely: Antti Kempas, Jarkko Kinnunen
Naiset: seiväs: Minna Nikkanen

Toinen valinta 13.8.Yle: Ruuskanen putosi - Suomen MM-joukkue! 13.8.2011. Viitattu 13.8.2011.
Miehet: 3 000 m ej: Jukka Keskisalo, seiväs: Jere Bergius, moukari: Olli-Pekka Karjalainen, keihäs: Sampo Lehtola, Ari Mannio, Tero Pitkämäki
Naiset: 3 000 m ej: Sandra Eriksson, moukari: Merja Korpela

Varaedustajat: Antti Ruuskanen, keihäs; Eemeli Salomäki, seiväs; David Söderberg, moukari; Janne Ukonmaanaho, estejuoksuMtv3: Superyllättäjä kiskaisi viimeisellä heitolla MM-kisoihin. Mtv3.fi 13.8.2011. Viitattu 15.8.2011.
Joukkueesta, 13 urheilijaa, tuli kaikkien aikojen pienin Suomen osalta. Ylen yleisurheiluasiantuntijana käyttämän Mika Lehtimäen mielestä syyt olivat toisaalta heikko tulostaso ja toisaalta "todella kovat" tulosrajat.Yle: Historiallinen joukkue - "Rajat todella kovat". Yle Urheilu 13.8.2011. Viitattu 14.8.2011.

Kaksi mahdollista valintaa jätettiin kuitenkin tekemättä. SUL perusteli maratonille itse asettamiaan rajoja tasa-arvoisuudella. Sen mukaan IAAF asettaa näihin löysemmät rajat kuin muihin lajeihin jotta kilpailuille tulisi komeammat puitteet. Siten rajat saavuttaneet naismaratoonarit Leena Puotiniemi ja Johanna Kykyri jäivät MM-joukkueen ulkopuolelle.Yle: MM-rajan alittanut maratoonari: SUL:sta ei ole kuulunut mitään 12.8.2011. Viitattu 13.8.2011.

Teemu Wirkkala keskeytti kesäkuussa kautensa tulevan  kyynärpääleikkauksen vuoksi eikä häntä voitu valita kisoihinYle:  Teemu Wirkkalan keihäskausi ohi. Yle Urheilu 20.6.2011. Viitattu 14.8.2011.. Pihtiputaan keihäskarnevaalien jälkeen keihäänheittäjät päätettiin valita vasta toisessa valinnassa kesän heikon tulostason vuoksiYle: Keihäänheiton MM-valinnoissa aikalisä. 3.7.2011..

Kalevan kisoissa  ratkaistiin kolme MM-paikkaa. Seipäässä Bergius voitti tuloksella 560 ja Salomäki tuli toiseksi, 554. Bergius saavutti tällä paikan MM-koneeseen. Moukarissa Karjalainen hankki paikan voittamalla kultaa (75,20). Seppänen sai hopeaa (74,47) ja Söderberg pronssia (73,12). Mannio varmisti keihään MM-valintansa ja voitti kultaa (85,12). Järvenpää tuli hopealle (80,10) ja Ruuskanen pronssille (79,51). Tero Pitkämäki ei osallistunut kilpailuun, minkä vuoksi muita valintoja ei vielä tehty vaan jätettiin lopullinen valinta Lappeenrannan eliittikisojen jälkeiseksi.Mtv3.fi: MM-paikat auki - Pitkämäeltä vaaditaan kunnon tulos. 7.8.2011. Viitattu 12.8.2011..

Sampo Lehtola sai paikan voittamalla Lappeenrannan eliittikisat 13.8., mikä aiheutti kritiikkiä varsinkin varasijalle jääneen ja Lappeenrannassa toiseksi tulleen Ruuskasen leiristä. Poikkeamisen alkuperäisistä valintaperusteista valmennuksen johtaja Jarmo Mäkelä selitti koko kesän vallinneella heikolla tulostasolla ja sillä, että Ruuskanen oli tasainen koko kauden mutta Lehtolalla oli nouseva trendi tuloksissa.Yle: Mäkelä: Heikko tulostaso muutti painotuksia. Yle Urheilu 14.8.2011. Viitattu 14.8.2011.

Ruuskanen valitti päätöksestä urheilun oikeusturvalautakuntaan perusteenaan, ettei valintakriteereitä noudatettu; Ruuskasen asioita hoitava Jarmo Hirvonen esitti, että Ruuskanen voitti keskinäiset kamppailut Lehtolan kanssa 5–1 ja erityisesti voitti hänet sekä Kalevan kisoissa että Pihtiputaalla Keihäskarnevaaleissa.Aamulehti:  Keihäänheittäjä Ruuskanen valittaa oikeusturvalautakuntaan MM-valinnoista. Aamulehti.fi 16.8.2011. Viitattu 16.8.2011. SUL lupasi etukäteen noudattaa lautakunnan päätöstä. Tiistain 23.8. päätöksessä lautakunta vertasi Ruuskasen valintaa suhteessa muihin valittuihin.Urheilun oikeusturvalautakunnan päätös (pdf). Lautakunnan mielestä Ruuskasen ja Lehtolan välillä valinnan olisi pitänyt osua Ruuskaseen.Yle: Lautakunnan päätös: Ruuskasen pitäisi olla kisoissa. Yle Urheilu 23.8.2011. Viitattu 23.8.2011. SUL päättikin saman päivän illalla pidetyssä kokouksessaan, että Lehtolasta tulee keihäsjoukkueen varamies.Yle: Päätös varmistui: Ruuskanen MM-kisoihin. Yle Urheilu 23.8.2011. Viitattu 23.8.2011.

Tulokset
Miehet

 laji  urheilija  pvm  kilpailu  sijoitus  tulos 200 m  Jonathan Åstrand 2.9. klo 5.10  alkuerä  26.  20,87 2.9. klo 13.55  välierä  17.  21,03 Åstrand oli alkueränsä kolmas ja pääsi suoraan jatkoon. Välierässä hän jäi seitsemänneksi. Kauden 2011 tilastovertailussa Åstrand oli 21:s. 3 000 m ej  Jukka Keskisalo 29.8. klo 4.40  alkuerä  21.  8.31,52 Janne Ukonmaanaho  Kotiinjäänyt varamies Keskisalo juoksi eränsä kahdeksanneksi ja jäi vajaat kahdeksan sekuntia finaalipaikasta. Tilastojen 29. sijoitus parani kahdeksalla.Iaaf:  3000 Metres Steeplechase Startlist  Loukkaantumisista kauden aikana kärsinyt Keskisalo oli pettynyt suoritukseensa.Yle: Jukka Keskisalo jäi kauas finaalipaikasta. Yle Urheilu 29.8.2011. Viitattu 29.8.2011. Korkeus  Osku Torro 30.8. klo 4.10  karsinta  31.  216 Jopa jaetulla kahdeksannella tilastosijalla kilpailuun lähteneen Torron suoritus sisälsi vain yhden onnistuneen hypyn. Torro pudotti kaksi yritystä 216 ja kolme 221:stä. Torron taakse jäi kaksi tuloksetonta urheilijaa ja sijoitus 31. oli jaettu Israelin Dmitry Kroyterin kanssa. Torro avasi epäonnistumisensa syitä kilpailun jälkeen. Ennen kisoja polven kuntouttaminen vei aikaa tekniikkaharjoittelulta. Tekniikkavirheiden takia polvi vääntyi liikaa ensimmäisten pudotusten aikana eikä hän pystynyt sitten jälkimmäisissä hyvään suoritukseen. Torro kertoi myös, ettei aio leikkauttaa polveaan koska aikoo jatkaa uraansa vielä ensi kaudella.Yle: Osku Torro: Polveni vääntyi liikaa. Viitattu 30.8.2011.Yle: Torron karsinta epäonnistui täysin. Viitattu 30.8.2011. Iaaf: High Jump Startlist . Viitattu 30.8.2011. Seiväs  Jere Bergius 27.8. klo 4.40  karsinta  24.  535 Eemeli Salomäki  Kotiinjäänyt varamies Bergius ylitti 535 toisellaan ja yritti sitten kolmesti korkeudesta 560, joka hänen olisi  pitänyt ylittää päästäkseen finaaliin. Bergius kertoi voineensa pahoin kilpailupäivän aamuna mutta korosti myös, ettei tulos ollut siitä kiinni.Matti Lehtisaari: Bergiuksella tuskainen seiväskarsinta. Yle Urheilu 27.8.2011. Viitattu 27.8.2011. 28 kilpailijasta yhdellä oli heikompi ja viidellä sama tilastotulos 560 kuin Bergiuksella. Karsinnassa Saksan Karsten Dillan kanssa jaetun 24. sijan taakse jäi kolme kilpailijaa.Iaaf: Pole Vault qualification . Viitattu 27.8.2011. Moukari  Olli-Pekka Karjalainen 27.8. klo 14.30  karsinta  9.  76,60 SB 29.8. klo 13.15  finaali  9.  76,60 SB David Söderberg  Kotiinjäänyt varamies Karjalainen oli kauden tilastovertailussa vasta 19:sIaaf: Hammer Throw Startlist . Viitattu 27.8.2011.. Karsinnan ensimmäinen heitto oli yliastuttu ja toinen vei 75,09. Kolmannella hän heitti kauden parhaansa, oli A-eränsä viides ja selvitti tiensä 12 parhaan joukossa finaaliin.Yle: Karjalainen tuuletti tyytyväisenä - kauden paras tiukkaan paikkaan. Viitattu 27.8.2011. Finaalissa Karjalainen oli pääsemässä kolmelle viimeiselle kierrokselle mutta Venäjän Kirill Ikonnikov pudotti hänet yhdeksänneksi ja jatkopaikka jäi 44 cm päähän. Karjalainen oli suoritukseensa tyytyväinen.Yle: Karjalainen putosi viimeisiltä kierroksilta. Viitattu 29.8.2011. Keihäs Ari Mannio 1.9. klo  14.20  karsinta  14.  80,27 Tero Pitkämäki 1.9. klo 13.00  karsinta  17.  79,46 Antti Ruuskanen 1.9. klo  14.20  karsinta  12.  81,03 3.9. klo 13.10  finaali  9.  79,46 Sampo Lehtola  Varamies Heittäjien tilastosijat kilpailun lähtölistassa olivat Pitkämäki 5., Mannio 7. ja Ruuskanen 22.Iaaf: Javelin throw startlist . Viitattu 31.8.2011. Pitkämäki oli heitollaan A-ryhmän 9, Mannio B-ryhmän 8. ja Ruuskanen 6. Kaikkien toinen heitto oli pisin.Yle: Mahalasku: vain Ruuskanen finaaliin. Viitattu 1.9.2011. Finaalissa Ruuskanen heitti ensin yliastutun, sitten 79,46 m. Kolmannella hän ei pystynyt parantamaan vaan keihäs kaarsi vain 79,06 m. Hän oli kahdeksantena eli pääsemässä kolmalle viimeiselle heittokierrokselle ja hänen takanaan oli kolme heittäjää, joilla oli kolmas heittovuoro käyttämättä. Viimeinen heistä, Saksan Mark Frank, heitti Ruuskasen yhdeksänneksi ja päätti suomalaisten MM-kisat.Yle: LIVE: Ruuskasen urakka päättyi. Viitattu 3.9.2011 klo 13.55. 50 km kävely Antti Kempas  3.9. klo 2.00  loppukilpailu    DQ Jarkko Kinnunen  3.9. klo 2.00  loppukilpailu  15.  3.52.32 SB Kempas oli 35 kilometrin kohdalla 27:s mutta suoritus päättyi hylkäämiseen kolmen varoituksen jälkeen.

Naiset
 laji  urheilija  pvm  kilpailu  sijoitus  tulos 3000 m ej  Sandra Eriksson 27.8. klo 4.35  alkuerä  24.  10.03,20 Yhdeksänneksi omassa erässään jäänyt Eriksson oli pettynyt suoritukseensa ja arveli epäonnistumisensa syyksi sitä, ettei alun liian kovan juoksun vuoksi jaksanut lopussa.Matti Lehtisaari: Erikssonille karvas maku Daegusta. Yle Urheilu 27.8.2011. Viitattu 27.8.2011. Kauden tilastoissa kahdella osallistuneella oli häntä heikompi aika mutta karsinnassa Eriksson jätti taakseen yhdeksän estejuoksijaa.Iaaf:  3000 Metrees Steeplechase Startlist . Viitattu 27.8.2011. Seiväs  Minna Nikkanen  Ei osallistunut Nikkanen loukkasi peukalonsa Mokpon valmistautumisleirillä lauantaina 20.8. viikkoa ennen kisojen alkua. Nikkasen kauden päättänyt nivelsiderepeämä esti seipäästä puristamisen ja tarvitsi leikkaushoitoa.Yle Urheilu: Nikkanen loukkaantui - kausi ohi. Yle.fi/urheilu 20.8.2011. Viitattu 21.8.2011. Moukari   Merja Korpela 2.9. klo 4.00  karsinta  24.  65,64 27. tilastosijalta kilpailuun lähtenyt Korpela heitti pisimmän kolmannellaan. Toinen oli niukasti yliastuttu ja ensimmäinen hipaisi häkkiä ja kantoi 63,93 metriä. Korpela oli ryhmänsä 12. eikä toiseen ryhmään jäänyt jännitettävää Korpelan pääsemisestä finaaliin 12. parhaan joukkoon.Yle: Korpelan urakka jäi karsintaan. Viitattu 2.9.2011.

Aiheesta muualla
 YLE: MM-yleisurheilu 2011 

 Lähteet 
 Kisajärjestäjän lähtö- ja tuloslistat . www.daegu2011.iaaf.org
 Viitteet 

Luokka:Suomi yleisurheilun maailmanmestaruuskilpailuissa